Grozdasti ruj
<s>Grozdasti ruj (latinski: Rhus coriaria) znan i kao sumak ili sicilijanski / mirisavi ruj je listopadna biljka iz porodice vonjača (Anacardiaceae).</s>

<s>Raste kao grm ili manje stablo do deset metara visine, od Madeire na zapadu, duž obala Mediterana, po zemljama Bliskog Istoka, sve do sjevernog Irana i Afganistana.</s>

<s>Po južnoslavenskim zemljama raširen je u Dalmaciji.</s>

<s>Karakteristike</s>

<s>Grozdasti ruj ima tanku crnu koru, neparno perjasto eliptično lišće, nazubljenih rubova, dlakastih sa gornje strane.</s><s>I mladi pupoljci su 
dlakasti, kao i sitni tamnocrveni plodovi koji imaju po jednu sjajnu košticu.</s><s>Zelenkasti cvjetovi su sitni, gusto grupirani u grozdastim cvastima.</s>

<s>Ekonomski je važan, jer se koristi za proizvodnju tanina i kao tehničko drvo za izradu sitnih predmeta.</s><s>Od lišća i grana pravi se crna boja za bojenje tkanina, od korjena i plodova crvena, a od kore žuta.</s>

<s>Suhi plodovi se po Bliskom Istoku koriste kao začin.</s>

<s>Izvori</s>

<s>Vanjske veze</s>

<s>Sumak</s>

<s>Vonjače
Sapindales</s>

